
J e g y z ő k ö n y v

Készült: Csanytelek Község Önkormányzata  Képviselő-testülete   Ügyrendi   Bizottsága   2026.  szeptember 22-én du.  14 óra 00 perckor kezdődött soros nyílt üléséről.

Az ülés helye: Polgármesteri Hivatal díszterme

Jelen vannak:				
Kovács Andrea			bizottság elnöke
Bernát János			bizottság elnökhelyettese
Bartus László			bizottság tagja
Mucsiné Mészáros Tímea	bizottság tagja
Palástiné Pap Ildikó		bizottság tagja
					

Tanácskozási joggal jelent meg: 	Erhard Gyula			polgármester
					Kató Pálné			jegyző
					Gálné Gyöngyi Éva		irodavezető-helyettes
					Fülöpné Szeri Noémi		jegyzőkönyvvezető
											
Kovács Andrea bizottság elnöke: köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mert a bizottság 5 tagja közül 5 tag megjelent. Szavazásra bocsátotta az ülés napirendjére írásban kiadott javaslatot, mellyel a bizottság tagjai egyhangúlag 5 igen szavazattal egyetértett és az alábbi határozatot hozta:

1.) Napirend
 Tárgy:                                                                                                    Előadó:
 A Bizottság 2026. szeptemberi ülése napirendjének jóváhagyása		         Kovács Andrea bizottság elnöke

Kovács Andrea bizottság elnöke: javaslatot tett az ülés napirendjére az általa kiadott ülésre szóló meghívóban feltüntetett napirendi pontokra vonatkozóan. Szavazásra bocsátotta az ülés napirendjére írásban kiadott és az általa tett javaslatot, mellyel a bizottság tagjai egyhangúlag  5 igen szavazattal egyetértett és az alábbi határozatot hozta.

11/2026. (IX. 22.) ÜB határozat

Tárgy: A Bizottság 2026. szeptemberi ülése napirendjének jóváhagyása

H a t á r o z a t

Csanytelek Község Önkormányzata Képviselő-testülete mellett működő Ügyrendi Bizottság a Bizottság Elnöke által kiadott, a Bizottság 2026. szeptember 22. napján tartandó ülése meghívójában feltüntetett napirendi pontokat vette fel tárgyalásra. 

Az ülés napirendje:

1.) A Bizottság 2026. szeptemberi ülése napirendjének jóváhagyása
Előadó: Kovács Andrea Bizottság elnöke

2.) Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosításáról szóló önkormányzati rendelet-tervezet véleményezése
Előadó: Erhard Gyula polgármester, Kató Pálné jegyző, Kovács Andrea bizottság elnöke

3.) Az önkormányzat által nyújtott szociális ellátásokról szóló 9/2018. (VI. 29.) önkormányzati rendelet módosításáról     szóló önkormányzati rendelet-tervezet véleményezése
     Előadó: Erhard Gyula polgármester, Kató Pálné jegyző, Kovács Andrea bizottság elnöke


4.) A szociális célú tüzelőanyag juttatásra való jogosultságról szóló önkormányzati rendelet módosításáról szóló önkormányzati rendelet-tervezet véleményezése
 Előadó: Erhard Gyula polgármester, Kató Pálné jegyző, Kovács Andrea bizottság elnöke

5.) A személyes gondoskodást nyújtó gyermekjóléti ellátásokról, azok igénybevételéről, a gyermekétkeztetés intézményi térítési
díjairól szóló 14/2018. (XI. 27.) önkormányzati rendelet hatályon kívül helyezéséről szóló önkormányzati rendelet-tervezet véleményezése
Előadó: Erhard Gyula polgármester, Kató Pálné jegyző, Kovács Andrea bizottság elnöke

6.)	Egyebek

Határozatról értesítést kap:
· Kató Pálné jegyző és általa
· Bizottság Elnöke és Tagjai (Helyben)
· Irattár
2.) Napirend

Tárgy: 									Előadó:
	Az önkormányzat szervezeti és működési szabályzatáról szóló		Erhard Gyula polgármester
14/2015. (XI. 27.) önkormányzati rendelet módosításáról		Kató Pálné jegyző
szóló önkormányzati rendelet-tervezet véleményezése                	             Kovács Andrea bizottság elnöke
				
(Tárgyi írásos előterjesztése e jegyzőkönyv melléklete.)

Erhard Gyula polgármester: nem élt a szóbeli kiegészítés lehetőségével.

Kovács Andrea bizottság elnöke:  a napirendi pont egyik előadójaként az írásban benyújtott előterjesztéshez és annak mellékletiben foglaltakhoz szóbeli kiegészítést nem tett.

Kató Pálné jegyző: szóbeli kiegészítésében elmondta az Országgyűlés megalkotta a megye és a kormánybízott elnevezés alkalmazásával összefüggő egyes törvények módosításáról szóló 2026. évi XCIX. törvényt, amely 2026. október 1. napjával lép hatályba. Ez a jogszabály 100. §-a érinti a Magyarország helyi önkormányzatairól szóló 2021. évi CVXXXIX. törvény azon rendelkezéseit, melyben vármegyei elnevezés szerepel, melynek helyébe a megye elnevezés kerül. Ez a jogszabály változás teszi elkerülhetetlenné a tárgyi önkormányzati rendelet módosítását, melyet a csatolt önkormányzati rendelet-tervezet aszerint tartalmaz. Szakmai érveket sorolva kezdeményezte az önkormányzati rendelet-tervezet megvitatása után annak elfogadását és a Pénzügyi Ellenőrző, Foglalkoztatáspolitikai és Településfejlesztési Bizottság, majd Képviselő-testület elé terjesztését – változtatás nélküli – elfogadásra. 

K é r d é s, hozzászólás nem hangzott el.

Kovács Andrea bizottság elnöke:  összefoglalójában támogatta a beterjesztett, az önkormányzat szervezeti és működési szabályzatáról szóló 14/2015. (XI. 27.) önkormányzati rendeletét módosító önkormányzati rendelet-tervezetet a Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és az önkormányzati rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

12/2026. (IX. 22.) ÜB határozat
						  
Tárgy: Az önkormányzat szervezeti és működési szabályzatáról szóló 14/2015. (XI. 27.)  önkormányzati rendelete módosításáról szóló önkormányzati rendelet-tervezet véleményezése

H a t á r o z a t

Csanytelek Község Önkormányzata Képviselő-testülete mellett működő Ügyrendi Bizottság napirendje keretében ülésén megtárgyalta a fenti tárgyú napirendi pontban benyújtott előterjesztésben, előzetes hatásvizsgálatban, az általános és részletes indokolásban, továbbá a rendelet-tervezetben foglaltakat  az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (2) bekezdés  b) pontja  ba) alpontja szerinti jogkörében eljárva elfogadta azt és az alábbi megállapításokat teszi:
az önkormányzati  rendelet-tervezetet a benyújtó
· az Alaptörvény 32. cikk (2) bekezdésében kapott eredeti jogalkotási hatáskörében,
· a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdésében szabályozott
feladatkörében eljárva,
· az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés d) pontjában az Ügyrendi Bizottság véleményezési jogkörében eljárva, jóváhagyási javaslattal terjeszti 
· Pénzügyi Ellenőrző, Foglalkoztatáspolitikai és Településfejlesztési Bizottság ülése napirendi pontjaként tárgyalásra, elfogadásra és jóváhagyó javaslattal
· Képviselő-testület elé való benyújtásra
tekintettel arra, hogy a tárgyi jogszabály-tervezet megfelel a jogalkotásról szóló 2011. évi CXXX. törvényben és a jogszabályszerkesztésről szóló 61/2009. (XII. 14.) IRM rendeletben írtaknak, ezért alkalmasnak tartja Képviselő-testület elé terjesztésre és általa – változtatás nélküli – elfogadásra.

Határozatról értesítést kap:
· Kató Pálné jegyző és általa
· Ügyrendi Bizottság Tagjai (Helyben)
· Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
· Képviselő-testület Tagjai (H)
· Irattár

3.) Napirend

Tárgy: 									Előadó:
	Önkormányzat által nyújtott szociális ellátásokról szóló			Erhard Gyula polgármester
	9/ 2018. (VI. 29.) önkormányzati rendelet módosításáról		Kató Pálné jegyző	
	szóló önkormányzati rendelet-tervezet véleményezése			Kovács Andrea bizottság elnöke 

(Tárgyi írásos előterjesztése e jegyzőkönyv melléklete.)

Erhard Gyula polgármester:  szóbeli kiegészítést nem tett.

Kovács Andrea  bizottság elnöke:  szóbeli kiegészítést nem fűzött a tárgyban benyújtott előterjesztéshez.

Kató Pálné jegyző: szóbeli kiegészítésében elmondta, hogy a központi jogalkotó a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a) pontja értelmében az önkormányzatok kötelező feladatai között jelölte a szociális szolgáltatások, az ellátások biztosítását, benne a települési támogatás megállapítása jogának gyakorlását, melyet már évek óta átruházott hatáskörében eljárva lát el a település polgármestere. Javasolta a tárgyi előterjesztés, a rendelet-tervezet és ahhoz csatolt előzetes hatásvizsgálat, az általános és részletes indokolás megvitatása után annak elfogadását és a Pénzügyi Ellenőrző, Foglalkoztatáspolitikai és Településfejlesztési Bizottság, majd Képviselő-testület elé terjesztését – változtatás nélküli – elfogadásra. 

K é r d é s, hozzászólás nem hangzott el.

Kovács Andrea bizottság elnöke:  összefoglalójában  támogatta a beterjesztett, az önkormányzat által nyújtott szociális ellátásokról szóló 9/2018. (VI. 29.) önkormányzati rendelete módosításáról szóló rendelet-tervezet Ügyrendi Bizottság általi elfogadását, majd Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

13/2026. (IX. 22.) ÜB határozat									

Tárgy:  Az önkormányzat által nyújtott szociális ellátásokról szóló 9/2018. (VI. 29.) önkormányzati rendelet módosításáról szóló önkormányzati rendelet-tervezet véleményezése 

H a t á r o z a t

Csanytelek Község Önkormányzata Képviselő-testülete mellett működő Ügyrendi Bizottság az önkormányzat szervezeti és működési szabályzatáról szóló 14/2015. (XI. 27.) önkormányzati rendelete 23. § (4) d) pontja szerinti  jogkörében eljárva megtárgyalta és változtatás nélkül elfogadta a tárgyi előterjesztésben és ahhoz csatolt dokumentumokban foglaltakat, mivel 
az megfelel
· a szociális igazgatásról és a szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazásban foglaltaknak,
· a jogalkotásról szóló 2010. évi CXXX. törvény 5. § (4) bekezdése szerinti hatáskörében eljárva,
· az Szt. 1. § (2) bekezdésében, a 10. § (1) bekezdésében, a 25. § (1) bekezdésében, a 26. §-ban, a 32. § (3) bekezdésében, a 45. § (1) bekezdésében és a 48. § (4) bekezdésében, továbbá
· a Magyarország helyi önkormányzatairól szóló 2011. évi CVXXXIX. törvény 13. § (1) bekezdés 8a. pontja szerinti feladatkörében eljárva véleményezésre terjeszti a tárgyi rendelet-tervezetet és mellékleteit: 
· a Pénzügyi Ellenőrző, Foglalkoztatáspolitikai és Településfejlesztési Bizottságnak előzetes véleménye kialakítása érdekében,
· Csanytelek Község Önkormányzata Képviselő-testülete számára a tárgyban benyújtott önkormányzati rendelet alkotását, a csatolt előzetes hatásvizsgálat, az általános és részletes indokolás változtatás nélküli elfogadását kezdeményezve. 

Határozatról értesítést kap:
· Csanytelek Község Önkormányzata Jegyzője és általa
· Csanytelek Község Önkormányzata Képviselő-testülete Tagjai (Helyben)
· Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
· Ügyrendi Bizottság Tagjai (Helyben)
· Irattár
	   
4.) Napirend

Tárgy: 								Előadó:
	A szociális célú tüzelőanyag juttatásra való jogosultságról		Erhard Gyula polgármester
	szóló önkormányzati rendelet módosításáról  szóló önkor-        	Kató Pálné jegyző	
	mányzati rendelet-tervezet véleményezése			Kovács Andrea bizottság elnöke 

(Tárgyi írásos előterjesztése e jegyzőkönyv melléklete.)

Erhard Gyula polgármester:  szóbeli kiegészítést nem tett.

Kovács Andrea  bizottság elnöke:  szóbeli kiegészítést nem fűzött a tárgyban benyújtott előterjesztéshez.


Kató Pálné jegyző: szóbeli kiegészítésében elmondta a tárgyi hatályos önkormányzati rendelet módosítását a Vidék- és Településfejlesztési Minisztérium által az önkormányzatok szociális célú tüzelőanyag vásárlásához kapcsolódó támogatás iránti igénylésére kiírt pályázatában foglaltak indokolják. A Képviselő-testület évek óta határozatával nyújtott be pályázatot, benne lágy lombos tűzifa igényléssel. Ebben a határozatokban kötelezettséget vállalt a testület arra, hogy az elnyert központi támogatáshoz önerőt biztosít az önkormányzat az adott évi költségvetése terhére. Ez az önerő szolgál a támogatott szociális rászorulók számára térítésmentesem kijuttatott tűzifa településre való szállítási, darabolási és a jogosult lakására való szállítási költségeinek fedezetéül. költségvetéséről Ez az idei évi pályázati kiírásban sem változott. megállapítható, hogy a vonatkozó hatályos önkormányzati rendelet szerinti összegek már nem tarthatóak sem az egyszemélyes háztartásban élők esetén, sem a családosok körében. Mindkét kategóriában emelés szükséges. Jelentős változtatást kell bevezetni a jogosultsági feltételeknél, hiszen a szociális juttatás keretében nyújtott támogatásról szól a tüzelőanyag biztosítása, amely változás átvezetése az önkormányzat vonatkozó rendeletében már megtörtént az egy főre jutó havi jövedelem számításánál, azért hogy a benyújtott igények kedvező elbírálás alá essenek. Szintén megért a változtatásra a tüzelőanyag igénylésének, a kérelem benyújtásának időszaka jelölése. A tárgyi módosító önkormányzati rendelet hatályba léptetése 2026. október 1. napja. Javasolta a tárgyi előterjesztés, a rendelet-tervezet és ahhoz csatolt előzetes hatásvizsgálat, az általános és részletes indokolás megvitatása utáni elfogadását és a Pénzügyi Ellenőrző, Foglalkoztatáspolitikai és Településfejlesztési Bizottság, majd Képviselő-testület elé terjesztését – változtatás nélküli – elfogadásra. 
K é r d é s, hozzászólás nem hangzott el.

Kovács Andrea bizottság elnöke:  összefoglalójában  támogatta a beterjesztett,  szociális célú tüzelőanyag juttatásra való jogosultságról szóló önkormányzati rendelet módosításáról szóló önkormányzati rendelet-tervezet  Ügyrendi Bizottság általi elfogadását, majd Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

14/2026. (IX. 22.) ÜB határozat					

Tárgy:   a szociális célú tüzelőanyag juttatásra való jogosultságról szóló önkormányzati rendelet-tervezet véleményezése

H a t á r o z a t

Csanytelek Község Önkormányzata Képviselő-testülete mellett működő Ügyrendi Bizottság megtárgyalta a tárgyi előterjesztésben és ahhoz mellékletként csatolt előzetes hatásvizsgálatban, az általános és részletes indokolásban, az önkormányzati rendelet-tervezetben foglaltakat és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (2) bekezdése e) pontjában írt jogkörében eljárva elfogadta azt és javasolja annak változtatás nélküli elfogadását és a Képviselő-testület által önkormányzati rendelet kiadását. 

Határozatról értesítést kap:
· Kató Pálné jegyző és általa
· Csanytelek Község Önkormányzata Képviselő-testület Tagjai (Helyben)
· Ügyrendi Bizottság Tagjai
· Irattár						
5.) Napirend

Tárgy: 									Előadó:
	A személyes gondoskodást nyújtó gyermekjóléti ellátásokról,		Erhard Gyula polgármester
	azok igénybevételéről, a gyermekétkeztetés intézményi térítési		Kató Pálné jegyző
	díjairól szóló 14/2018. (XI. 27.) önkormányzati rendelet 		Kovács Andrea bizottság elnöke		hatályon kívül hatályon kívül helyezéséről szóló
             önkormányzati rendelet-tervezet véleményezése			
									 
(Tárgyi írásos előterjesztése e jegyzőkönyv melléklete.)

Erhard Gyula polgármester:  szóbeli kiegészítést nem tett.

Kovács Andrea  bizottság elnöke:  szóbeli kiegészítést nem fűzött a tárgyban benyújtott előterjesztéshez.

Kató Pálné jegyző: szóbeli kiegészítésében visszautalt arra, hogy a Társulás székhelye idén január 1. napjától Csongrád Városára változott, ezért a Társulás Társulási Megállapodása értelmében jogosított és egyben kötelezett a Társulás Társulási Tanácsa felhatalmazásában megadott tételek alapján önkormányzati rendelet alkotására, benne az Alsó- Tisza-menti Többcélú Óvodák és Mini Bölcsődék Főigazgatója által vezetett Felgyői és Csanyteleki Mini Bölcsődék és Óvodák, továbbá Tömörkényi Mini Bölcsőde intézményi térítési díja 2027. január 1. napjától alkalmazandó intézményi térítési díj összegére tett javaslat határozatba foglalásán alapuló döntéssel. A fent hivatkozott alaprendeletet módosító önkormányzati rendelet átmeneti rendelkezése tartalmazza, hogy a jogalkotásra jogosított által tárgyban kiadott önkormányzati rendelet hatálybalépése (2027. január 1.) napján Csanytelek Község Önkormányzata Képviselő-testülete által tárgyban kiadott 14/2018. (XI. 27.) önkormányzati rendeletét hatályon kívül kell helyezni. A fentiekből kiindulva az eddigi megszokott rendtől eltérően a jogalkotó szervén túl az önkormányzati rendelet hatálybalépése kétlépcsős, mert az minden Társulási fenntartásában gyermekjóléti intézmény finanszírozására hatást gyakorol. Javasolta a tárgyi előterjesztés, a rendelet-tervezet és ahhoz csatolt előzetes hatásvizsgálat, az általános és részletes indokolás megvitatása után annak elfogadását és a Pénzügyi Ellenőrző, Foglalkoztatáspolitikai és Településfejlesztési Bizottság, majd Képviselő-testület elé terjesztését – változtatás nélküli – elfogadásra. 

K é r d é s, hozzászólás nem hangzott el.

Kovács Andrea bizottság elnöke:  összefoglalójában  támogatta a beterjesztett, a gyermekétkeztetés intézményi térítési díjairól szóló rendelet-tervezet Ügyrendi Bizottság általi elfogadását, majd Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül elfogadta azt és az alábbi határozatot hozta.





15/2026. (IX. 22.) ÜB határozat		

[bookmark: _Hlk240626980]Tárgy: A személyes gondoskodást nyújtó gyermekjóléti ellátásokról, azok igénybevételéről, a gyermekétkeztetés intézményi térítési díjairól szóló 14/2018. (XI. 27.) önkormányzati rendelet hatályon kívül helyezéséről szóló önkormányzati rendelet-tervezet véleményezése

H a t á r o z a t

Csanytelek Község Önkormányzata Képviselő-testülete mellett működő Ügyrendi Bizottság az önkormányzat szervezeti és működési szabályzatáról szóló 14/2015. (XI. 27.) önkormányzati rendelete 23. § (4) d) pontja szerinti  jogkörében eljárva megtárgyalta és változtatás nélkül elfogadta a tárgyi előterjesztésben és ahhoz csatolt dokumentumokban foglaltakat, mivel 
az megfelel
· a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. § (1) bekezdésében jogalkotásra kapott felhatalmazó rendelkezésnek,
· a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában,
· a jogalkotásról szóló 2010. évi CXXX. törvény 5. § (5) bekezdésében,
· a Gyvt. 21. § - 21/C. §-ában, a 146 – 151. §-ában
foglaltaknak, ezért annak elfogadását ajánlja
· a Pénzügyi Ellenőrző, Foglalkoztatáspolitikai és Településfejlesztési Bizottságnak előzetes véleménye kialakítása érdekében,
· Csanytelek Község Önkormányzata Képviselő-testülete számára a tárgyban benyújtott önkormányzati rendelet alkotását, a csatolt előzetes hatásvizsgálat, az általános és részletes indokolás  változtatás nélküli elfogadását a Társulás Társulási Tanácsa általi felkérésnek megfelelve, az érintett Tagönkormányzatai támogató véleményének figyelembe-vételével. 

Határozatról értesítést kap:
· Csanytelek Község Önkormányzata Jegyzője és általa
· Csanytelek Község Önkormányzata Képviselő-testülete Tagjai (Helyben)
· Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
· Ügyrendi Bizottság Tagjai (Helyben)
· Irattár

6.) Napirend

 Egyebek

Kató Pálné jegyző: tájékoztatta a jelenlévőket arról, hogy 2026. szeptember 25-én (pénteken) 13:00 órakor soros Képviselő-testületi ülés lesz. Szólt az önkormányzatot és a hivatalt érintő központi jogszabályok változásairól és az előkészítés alatt álló önkormányzati rendelet-tervezetekről, annak Bizottság elé terjesztésének ütemezéséről. Ezt követően részletes információt adott az október 10. napjával megszűnő közszolgálati jogviszonyával összefüggő feladatokról, majd a Polgármester úr által jegyzői tisztségre kiírt pályázatra eddig beérkezett 3 pályamű október 5. napján történő értékelés menetéről és azzal összefüggő feladatokról. Hangsúlyozta, hogy a település jegyzője felett munkáltatói jogokat a település polgármestere gyakorolja, így ezért nem a Képviselő-testület járt el a pályázati eljárás ügyében. A dátumok fontosságáról beszélt, kihangsúlyozta, vagy mindaddig nem vonható be a pályázati eljárásba sem a Képviselő-testület, sem a település nyilvánossága, amig a pályázatok értékelése meg nem történik. Szeptember 28. napjáig van még mód pályázatot benyújtani, azt követően már nincs jogalap pályázni. 

Kovács Andrea bizottság elnöke: megköszönte az ülésen résztvevők megjelenését és az ülést befejezettnek nyilvánította.

K. m. f.

